《閒居杂兴和丁选部四首 其一》
明代·黄衷

野柽鸣飙秋满庭，䫿颾不似故园听。尘埃是处苍鹰击，气色谁家瑞鹊灵。

心验五穷知匪席，口经三噤信如瓶。欲携白木长镵去，自斸松根千岁苓。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。